40 



ÚJ SÁRGA VIRÁGÚ CENTAUREÁINK. 



(CENTAÜREAE FLAVIFLORAE NOVAE.) 

 Auctore Gabriele de Peelaky, Budapestinensi. 



A Ce^itaurea-genns számos faja közül honunk flórájában a sárga- 

 virágúak meglehetős csekély számban vannak képviselve ; ezek inkább 

 keleti és délvidéki növények. Annyival inkább érdekes, hogy rövid néhány 

 év alatt (1889 — 1891) alkalmam volt floristikai tekintetben egy már igen 

 pontosan ismert hazai területen, Budapest környékén, három sárga búza- 

 virágnak, a Centaiirea Orientalis L., C. Ludovici Borbás és a C. Per- 

 lakyana Borbás megtelepedését konstatálni. Ezekről szól az alábbi közlés. 



A nevezett búzavirágfajok elseje a nyolczvanas évek végén jelentkezett 

 flóránkban s 1889. júl. 19-én .gyűjtöttem először fővárosunk alatt az össze- 

 kötő vasútnak a ferenczvárosi állomástól nem messze esö töltésén, a hol 

 elég bőven nő és dúsan is virágzik, bár a kasza nem szokta kimélni. Kétség- 

 telen, hogy csak néhány éve költözött be hozzánk, mert e helyet a bota- 

 nikusok a két utóbbi évtizedben gyakran látogatták, de a C. Orientalis-t 

 nem említik, 



A magyar főváros vidékét körülhálózó vasutak flóránk történetét 

 befolyásolják. Mert míg a vonalak kiépítése a területnek növényzetéből 

 többnyú'e megkövetel bizonyos számú áldozatot, addig a megnyílt közleke- 

 dés másrészt távol vidékekről hoz új növényeket. A C. Orientális is való- 

 színűen így került hozzánk. Termőhelye legalább azt engedi gyaníttatni, 

 hogy a vasúti kocsirakományokból kiszóródott magvakkal együtt jutott az 

 összekötő vasút töltésére, valamint egyéb idegenföldi jövevények is,* melyek 

 közül azonban állandóan vajmi kevesen telepedtek meg, mert egyrészt az 

 új hazában esetenként nem tudták föllelni azon kedvező életviszonyokat, 

 melyeket eredeti hazájuk nyújtott nekik, másrészt a kultúrának mind szé- 

 lesebb körben való terjeszkedése, vagyis a soha sem szünetelő átalakítások 

 bolygatták őket is. Az említett vasúttöltés a C. Orientalis termőhelye köze- 

 lében egy mocsarat (« Sertésállások ») vág keresztül, hol azelőtt Crypsis 

 aculeata is termett; e mocsárnak egy része már évekkel ezelőtt teljesen 

 kiszáradt s helyén kopár legelő van, más része ellenben máig is sűrű nádas. 



* BoEBÁs V. Az összekötő vasiít és Budapest flórája. Természettud. Közi. 1878. 

 p. 400—1. 



